open-index/open-wikipedia-markdown huggingface dataset:
מרזבורג

**מרזבורג** (בגרמנית: **Merseburg**) היא בירת מחוז סאלקרייס שבמדינת סקסוניה-אנהלט שבגרמניה. העיר הייתה מקום מושב בישוף של דיוקסיה שנוסדה על ידי הארכיבישוף אדלברט (Adalbert) ממגדבורג. בעיר שוכנת אוניברסיטה.

## היסטוריה
### ימי הביניים
מרזבורג מוזכרת לראשונה בשנת 850. היינריך הראשון, מלך גרמניה בנה בעיר ארמון ובשנת 933, בקרב ריאדה (Riade) שבקרבת מקום, הוא זכה בניצחון על המדיארים.

בשנת 973 מונה תיטמר ממרזבורג להיות הבישוף הראשון של בישופות פראג. פראג הייתה חלק מהנסיכות של מיינץ כבר מאה שנים קודם לכן. החל מ-968 ועד לרפורמציה הפרוטסטנטית, הייתה מרזבורג מקום מושבו של הבישוף המקומי, ובנוסף, הייתה לזמן מה מקום מושבו של המארקגראף של מייסן והיא הייתה מקום המגורים המועדף על המלכים הגרמנים במאות ה-10, ה-11 וה-12. 15 אספות דיאט של הקיסרות הרומית הקדושה נערכו במרזבורג במהלך ימי הביניים ובתקופה זו הירידים שנערכו בה היו פופולריים עד אשר הירידים שהתקיימו בלייפציג עלו עליהם בחשיבותם. העיר סבלה קשות במהלך מרד האיכרים של אלזס וכן במהלך מלחמת שלושים השנים.

### מהמאה ה-17 והלאה
בין השנים 1657–1738 הייתה מרזבורג מקום מושבם של דוכסי סקסוניה. ב-1815, לאחר המלחמות הנפוליאוניות, נעשתה העיר חלק מפרוסיה.

ב-1841 התגלו בעיר הלחשים של מרזבורג (Merseburger Zaubersprüche). בהיותם כתובים בגרמנית עילית עתיקה (Althochdeutsch), הם המסמכים היחידים שהשתמרו עד כה בגרמניה שעוסקים בעבודת אלילים. אחד מהמסמכים הוא קסם שנועד להציל לוחמים שנשבו בקרב והשני הוא קסם שנועד לרפא סוסים שנקעו את רגליהם.

בראשית המאה ה-20 עברה מרזבורג תהליך של תיעוש, בעיקר בעקבות עבודתם החלוצית של קארל בוש ופרידריך ברגיוס, שהניחו את היסודות המדעיים של סינתזת האמוניה בלחץ גבוה בין השנים 1909–1913. בסופו של דבר הוקם בעיר לוינה (Leuna) הסמוכה פארק לתעשיות כימיות שהוא אחד המודרניים ביותר מסוגו באירופה עם סטנדרטים סביבתיים גבוהים.

מרזבורג ניזוקה קשות במלחמת העולם השנייה. ב-23 פשיטות אוויריות נהרסו 6200 מבנים בעיר באופן מלא או חלקי. המרכז ההיסטוריה של העיר נחרב כמעט לחלוטין.

## יהדות מרזבורג
ידוע על רבי מנחם ממירזבורק שהרביץ תורה בעיר.

## ערים תאומות
* 
* 
* 

## קישורים חיצוניים

* 
* 

## הערות שוליים

קטגוריה:סקסוניה-אנהלט: ערים
ג'רארד דאולופאו

**ג'רארד דאולופאו לזארו** (בקטלאנית-ספרדית: **Gerard Deulofeu Lázaro**; נולד ב-13 במרץ 1994 בריודרנס שבקטלוניה, ספרד) הוא כדורגלן ספרדי המשחק בעמדות החלוץ והקיצוני.

## קריירה
דאולופאו נולד בריודרנס, ג'ירונה, קטלוניה. ב-2003 הצטרף לאקדמיית הנוער של ברצלונה. ב-2 במרץ 2011, כשהוא עדיין רשום בקבוצת הנוער, ערך את הופעת הבכורה שלו בברצלונה אתלטיק כאשר נכנס כמחליף בדקה 75 בניצחון 1–4 על קורדובה.

בסוף אפריל 2011 זומן לראשונה לקבוצה הבוגרת למשחק ליגה נגד ריאל סוסיאדד, אך נשאר על הספסל למשך כל המשחק בהפסד הקבוצה 1–2.
ב-3 באוגוסט ערך את הופעת הבכורה שלו בקבוצה הבכירה של ברצלונה במשחק ידידות נגד "מועדון דפורטיבו גוודלחרה".

בעונת 2012–2013 כבש דאולופאו 27 שערים במדי ברצלונה אתלטיק והציג יכולות גבוהות ובכך נבחר לשחקן השנה בליגה השנייה בספרד.

בעונת  הושאל דאולופאו לאברטון מהפרמייר ליג. בעונה זו ערך 25 הופעות ליגה, מרביתן כשעלה כמחליף, וכבש שלושה שערים, אחד מהם שער שוויון בדקות הסיום נגד ארסנל במשחק שהסתיים בתוצאה 1-1.

ב-14 באוגוסט 2014 הושאל דאולופאו לסביליה לעונה אחת עם אופציית רכישה.

ב-25 ביוני 2015 חתם דאופולו באברטון עבור 6 מיליון יורו. ב-23 בינואר 2017 הושאל דאולופאו למילאן עד לסוף העונה.

ב-30 ביוני 2017 נמכר בסעיף חזרה של 12 מיליון יורו לברצלונה וחתם על חוזה לשנתיים. ב-29 בינואר 2018 הושאל דאולופאו לווטפורד עד לסוף העונה. ב-11 ביוני 2018 נמכר בסעיף רכישה של 11 מיליון פאונד לווטפורד וחתם לחמש שנים.

ב-22 בפברואר 2019 הפך דאולופאו לשחקן הראשון בתולדות ווטפורד שהבקיע שלושער במסגרת הפרמייר ליג, בניצחון 1–5 על קארדיף סיטי.

ב-5 באוקטובר 2020, הצטרף דאולופאו לאודינזה מהסרייה א' בהשאלה מווטפורד. ב-30 בינואר 2021 השלים דאולופאו את המעבר לאודינזה, וחתם על חוזה לשלוש שנים וחצי.

### נבחרת ספרד
דאולופאו שיחק בנבחרות הצעירות של ספרד מהנבחרת עד גיל 16. הוא הגיע עם הנבחרת הספרדית עד גיל 17 לאליפות אירופה עד גיל 17 בשנת 2010 וזכה עם הנבחרת עד גיל 19 באליפות אירופה עד גיל 19 בשנים 2011 ו-2012. באליפות של שנת 2012 נבחר לשחקן הטורניר.

דאולופאו רשם דקות משחק גם במדי הנבחרת הבוגרת במשחק ידידות נגד  ב-30 במאי 2014.

## תארים
### קבוצתיים
;ברצלונה
* אליפות ספרד: 2012/13

;סביליה
* הליגה האירופית: 2014/15

### בינלאומיים
; נבחרת ספרד עד גיל 19
* אליפות אירופה עד גיל 19 (2) 2011, 2012

### אישיים
* השחקן המצטיין של יורו עד גיל 19 - 2012

## קישורים חיצוניים

* 

* 

## הערות שוליים

קטגוריה:קשרי כדורגל ספרדים
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:חלוצי כדורגל קטלאנים
קטגוריה:כדורגלני ברצלונה
קטגוריה:כדורגלני אברטון
קטגוריה:כדורגלני סביליה
קטגוריה:כדורגלני מילאן
קטגוריה:כדורגלני ווטפורד
קטגוריה:כדורגלני אודינזה
קטגוריה:כדורגלני נבחרת ספרד
קטגוריה:כדורגלני ברצלונה אתלטיק
קטגוריה:ספרדים שנולדו ב-1994
נויוויד

**נויוויד** (בגרמנית: **Neuwied**) היא בירת מחוז נויוויד שבמדינת ריינלנד-פפאלץ שבגרמניה. נויוויד שוכנת על הגדה השמאלית של נהר הריין, במרחק 12 ק"מ מצפון-מערב לקובלנץ, על קו מסילת הברזל בין פרנקפורט לקלן.

מאחר שמרכז העיר שוכן על האפיק לשעבר של הריין, היא מועדת לשיטפונות. זוהי אחת מהערים היחידות באזור שמוגנת על ידי סוללות להגנת נגד שיטפונות, מקור לחיכוך עם יישובים השוכנים במורד הזרם.

## היסטוריה
נויוויד הוקמה על ידי פרידריך, רוזן וויד (Wied) ב-1653. העיר שכנה לידי כפר בשם לאנגנדורף (Langendorf) שנחרב במהלך מלחמת שלושים השנים. נויוויד התפתחה במהירות הודות לסובלנות הדתית שלה. בין אלה שקיבלו בה מקלט היו אנשי מושבה של פרוטסטנטים ממוראביה.

ליד נויוויד נחפר על ידי ארכאולוגים הקסטרום (מחנה צבאי רומי) מהגדולים על גדות הריין.

באפריל 1797 הביס כוח צרפתי בפיקודו של לואי לאזר הוש (Louis Lazare Hoche) את האוסטרים ליד נויוויד. הייתה זו ההצלחה המכרעת הראשונה של הצרפתים במלחמות המהפכה הצרפתית.

נויוויד היא מקום מוצאם של אבותיו של ג'ון ד. רוקפלר שבמאה ה-16 היו ככל הנראה פליטים הוגנוטים צרפתים. משפחת אביו היגרה למושבות בצפון אמריקה והגיעה לניו יורק ב-1710, בשנה שבה הייתה הגירה מסיבית של כמעט 2,800 גרמנים מריינלנד-פפאלץ, שעלות נסיעתם דרך לונדון שולמה על ידי ממשלתה של אן, מלכת בריטניה.

נויוויד היא מקום הולדתה של אליסאבטה, מלכת רומניה.

## ערים תאומות
* 
* 

## קישורים חיצוניים

* 
* נויוויד באנציקלופדיה בריטניקה (1911).
* 

## הערות שוליים

קטגוריה:ריינלנד-פפאלץ: ערים
קטגוריה:יישובים שהוקמו ב-1653
טוקושימה

**טוֹקוּשִׁימָה** (ביפנית: 徳島市) היא עיר ביפן השוכנת בצפון-מזרח האי שיקוקו לחוף הים הפנימי סטו. העיר היא בירת מחוז טוקושימה, ומתגוררים בה, נכון לשנת 2011, 263,000 תושבים.

## היסטוריה
העיר טוקושימה, אשר בנויה כעיר מצודה יפנית טיפוסית, התפתחה תחת שלטונו של בית הָצִ'יסוּקָה. עיקר שגשוגה התבסס על תעשיית ייצור צבע האינדיגו. היא הוכרזה כעיר ב-1 באוקטובר 1889, כאשר באותה העת הייתה לעיר העשירית בגודלה ביפן.

במלחמת העולם הראשונה הוקם בעיר מחנה שבויי המלחמה היחיד על אדמת יפן במלחמה. במלחמת העולם השנייה הפציצו מטוסים אמריקניים את העיר מאחר שהייתה מרכז חקלאי באזור. ההפצצה אירעה ב-3 ביולי 1945 והוטלו בה 1,050 טון חומר נפץ, אשר גרמו להרס של 74% מהשטח הבנוי בעיר.

## גאוגרפיה
טוקושימה שוכנת בצפון-מזרח האי שיקוקו בשפכו של נהר יושינו אל הים הפנימי סטו. שטחה של העיר חולש על 191 קמ"ר.

בטוקושימה שורר אקלים סובטרופי גשום עם קיץ חם וגשום וחורף קר ויבש. כמות המשקעים בעיר גבוהה.

## תרבות
מדי שנה באוגוסט, בעת פסטיבל אובון, עורכת העיר פסטיבל מחול שבו ריקודים יפניים בתלבושות מסורתיות, מלווים בכלי מיתר, תופים ושירה.

## ערים תאומות
* 
*  
* 

## קישורים חיצוניים

* 

* 

קטגוריה:יפן: ערים
קטגוריה:יפן: ערי חוף
קטגוריה:שיקוקו
קטגוריה:מחוז טוקושימה
קטגוריה:יישובים שהוקמו ב-1889
היום (יומון עברי באימפריה הרוסית)

**היום** היה יומון עברי שראה אור בסנקט פטרבורג בירת האימפריה הרוסית בשנים 1886–1888. היום היה היומון העברי הראשון. עורכי היומון היו יהודה לייב קנטור, דוד פרישמן ויהודה לייב קצנלסון (הידוע כ"בוקי בן-יגלי").

## אופי העיתון ומטרתו
הגיליון הראשון של "היום" ראה אור ב-31 בינואר (12 בפברואר בלוח הגריגוריאני) 1886. במאמר הפתיחה הציג העורך הראשי קנטור את עיתונו כבמה פלורליסטית להשמעת כל הדעות והזרמים בקרב יהודי רוסיה. יחד עם זאת, ביקש שעיתונו לא יתמקד רק בנושאים יהודיים-פנימיים אלא יפתח לקורא העברי צוהר אל הנעשה בעולם בכלל ובאימפריה הרוסית בפרט. קנטור הסכים גם שהוא ניצב מול האתגרים שהציב הפרסום בשפה העברית מול כל מפרסמי החיבורים של תנועת ההשכלה היהודית: האם השפה העברית מתאימה במצבה למסור את כל הנדרש מדיווח עיתונאי מודרני והאם יהיו די קוראים שיקראו את העיתון העברי מדי יום ביומו, כאשר כל קהל היעד שלו יודע רוסית ויכול לקבל את החומר העיתונאי בעיתוני המדינה. 

עם הכותבים בעיתון נמנו משה ליב ליליינבלום, יוסף אליהו טריווש, שמעון ברנפלד, יהודה לייב גמזו, שמעון יהודה סטניסלבסקי, מנחם מנדל בראונשטיין, פרץ ויירניק (שהיה כתב העיתון בשיקגו) ואחרים.

נאמן לרעיון הפלורליזם, נקט "היום" עמדה נייטרלית ביחס לתנועת חיבת ציון ולהתיישבות בארץ ישראל, ונתן במה זהה גם לתומכי עמדות אחרות כגון הגירה לארצות הברית. לפיכך הואשם, בעיקר על ידי "המליץ", בעוינות לחיבת ציון. 

הופעתו היומית של העיתון השפיעה גם על השבועונים המשכילים הוותיקים יותר, "המליץ" ו"הצפירה", שהחלו לצאת במתכונת יומיומית, והיריבות הרעיונית והעסקית בין העיתונים גברה. "היום" לא הצליח בתחרות מול שני מתחריו ונסגר לבסוף, סמוך לתחילת שנתו השלישית, ב-29 בפברואר (12 במרץ על פי הלוח הגריגוריאני) 1888. עם זאת, נשמר לו מקום כעיתון יומי עברי חלוצי שיצר לשון דיווח עברית עניינית, תמציתית ומדויקת.

## תכנים ומדורים קבועים
בכל יום התפרסם בעמודו הראשי של העיתון מאמר מערכת מאת קנטור. בין המדורים הקבועים היו מדורי חדשות ובהם חדשות מעיר הבירה סנקט פטרבורג; טלגרמות, כלומר חדשות ראשוניות ממקומות שונים בעולם (ובפרט מרחבי האימפריה הרוסית) ומדור החדשות מבית המשפט, המסחר והבורסה. 

בנוסף, התפרסמו מאמרים רחבי-יריעה יותר במדורים "מכתבי סופרים" (כלומר מאמרי דעה של כותבי העיתון); מאמרים בענייני מדע (רובם ככולם מאת יהודה לייב קצנלסון), חינוך ורשמי מסעות; סקירת ספרים חדשים; סדרת מאמרים באסתטיקה מאת פרישמן במדור "מכתבים על דבר הספרות" ודיווחים על תערוכות אמנות.

כמעט בכל גיליון התפרסמו גם סיפורים (חלקם סיפורים קלאסיים בספרות העברית כגון "קדיש" מאת י"ל פרץ ו"בסתר רעם" מאת מנדלי מוכר ספרים). דוד פרישמן חיבר פיליטונים הומוריסטיים במסגרת המדור "אותיות פורחות".

## "בן עמי"
"בן עמי" היה ירחון ספרותי שצורף ל"היום" ב-1887 וראה אור ארבע פעמים בין ינואר למאי. הירחון כלל סיפורים ורשימות בנושאי ספרות יפה וחכמת ישראל.

## לקריאה נוספת
* דוד טל, **יהודה-ליב קנטור – חלוץ היומון העברי: ביוגרפיה**, תל אביב: הקיבוץ המאוחד ('ספריית הילל בן חיים'); יד יצחק בן-צבי, תשע"א 2011.

## קישורים חיצוניים
* "היום" באתר עיתונות יהודית היסטורית
* "היום" באתר עיתונות יהודית היסטורית (גרסה בת חיפוש בכל טקסט העיתון)
* אברהם גרינבוים, 
* 
* 
* 
* כל גיליונות כתב העת 'בן-עמי' בגוגל ספרים

## הערות שוליים

קטגוריה:כתבי עת של תנועת ההשכלה
קטגוריה:תקופת התחייה
קטגוריה:עיתונות בעברית
קטגוריה:עיתונות יהודית
קטגוריה:יהדות רוסיה
קטגוריה:שנות ה-1880 ברוסיה
קטגוריה:האימפריה הרוסית: עיתונים
דיון וייטרס

**דיון וייטרס** (באנגלית: **Dion Waiters**; נולד ב-10 בדצמבר 1991) הוא כדורסלן אמריקאי, המשחק בעמדת הקלע.

## ראשית חייו
וייטרס נולד וגדל בפילדלפיה, פנסילבניה. עם סיום לימודיו התיכוניים, החל וייטרס ללמוד באוניברסיטת סירקיוז ולשחק במדי קבוצת הכדורסל של האוניברסיטה המתמודדת בחטיבת החוף האטלנטית של ליגת המכללות (נקראת גם ה-ACC).

בסירקיוז שיחק וייטרס לצידו של בן דודו סקופ ג'רדיין. כ לא הצליח וייטרס להפוך לבורג מרכזי ברוטצית השחקנים ותרם 6.6 נקודות ב-16.3 דקות ב, וקלע שיא אישי של 18 נקודות מול אוניברסיטת מרקט בסיבוב השני של טורניר אליפות המכללות בכדורסל, אך לא הצליח למנוע את הפסדה של סירקיוז והדחתה מהטורניר.

כ החל וייטרס לקבל קרדיט רב יותר מג'ים בוהיים, מאמנה של הקבוצה. הוא שותף ב-24.1 דקות ותרם 12.4 נקודות למשחק, שני בקבוצה רק לכריס ג'וזף, וסייע לקבוצתו להעפיל עד לשלב רבע הגמר של טורניר אליפות המכללות, לראשונה מאז 2003.

## קריירת ה-NBA
### קליבלנד קאבלירס
לאחר שנתיים בליגת המכללות, העמיד עצמו וייטרס לבחירה בדראפט ה-NBA. הוא נבחר במקום הרביעי על ידי קליבלנד קאבלירס וכבר בעונתו הראשונה הפך לשחקן חמישייה במקומו של אנתוני פארקר שפרש. הוא תרם לאורך עונת הרוקי שלו 14.7 נקודות, כולל שיא קריירה של 33 נקודות מול סקרמנטו קינגס, ואף נבחר לחמישיית הרוקיז של העונה, אולם קליבלנד סיימה את העונה עם 24 ניצחונות בלבד מול 58 הפסדים ולא העפילה למשחקי הפלייאוף.

לקראת עונת  פוטר ביירון סקוט, מאמן הקבוצה, ותחתיו מונה מייק בראון. וייטרס רשם 15.9 נקודות לאורך העונה, אך קליבלנד נכשלה שנית במאמצה להעפיל למשחקי הפלייאוף, ואף נודע במהלך העונה על סכסוך שהתגלע בין וייטרס לקיירי אירווינג.

### אוקלהומה סיטי ת'אנדר
בינואר 2015, לאחר כשנתיים וחצי בקליבלנד, נשלח וייטרס לאוקלהומה סיטי ת'אנדר כחלק מטרייד משולש עם ניו יורק ניקס. בפלייאוף  העפיל עם הת'אנדר לגמר האזור המערבי, בו הודחה הקבוצה על ידי גולדן סטייט ווריורס בתוצאה 3–4.

### מיאמי היט
לקראת עונת  חתם על חוזה במיאמי היט, ושנה לאחר מכן חתם בקבוצה על חוזה נוסף ל-4 עונות.

בפברואר 2020 הועבר יחד עם ג'סטיס וינסלו לממפיס גריזליס, כחלק מטרייד משולש עם מינסוטה טימברוולבס. מיד לאחר הטרייד שוחרר וייטרס מהגריזליס.

### לוס אנג'לס לייקרס
ב-6 במרץ 2020 חתם על חוזה בלוס אנג'לס לייקרס עד לסיום עונת . באותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; וייטרס עצמו שותף ב-5 בלבד מתוך 21 משחקי קבוצתו בפלייאוף, וקלע 2.0 נקודות בממוצע למשחק.

## סטטיסטיקות קריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סירקיוז
קטגוריה:כדורסלני קליבלנד קאבלירס
קטגוריה:כדורסלני אוקלהומה סיטי ת'אנדר
קטגוריה:כדורסלני מיאמי היט
קטגוריה:כדורסלני לוס אנג'לס לייקרס
קטגוריה:בחירות דראפט של קליבלנד קאבלירס
קטגוריה:כדורסלנים מוסלמים אמריקאים
קטגוריה:פנסילבניה: כדורסלנים
קטגוריה:אמריקאים שנולדו ב-1991
הר קיטה

**הר קִיטָה** (ביפנית: **北岳**) הוא ההר הגבוה ביותר ברכס הרי אקאישי ביפן וההר השני בגובהו במדינה. ההר מתנשא לגובה של 3,193 מ', ובכך הוא נושא את התואר ההר הלא-געשי הגבוה ביותר ביפן. ההר נמנה עם המקומות האהובים לטיפוס ביפן.

## מקור השם
הר קיטה הוא הצפוני מבין שלוש פסגות ברכס הרי אקאישי הנקראות בשם הכולל 白根三山 (שִׁירָאנֶה-סַנְזָן – שלוש הפסגות הלבנות). מכאן נגזר שמו, שכן משמעות המילה "北岳" ביפנית היא הר צפוני או פסגה צפונית.

## גאוגרפיה
הר קיטה משתייך לרכס הרי אקאישי, המהווים את הרכס הדרומי מקבוצת האלפים היפניים. ההר נמצא בחבל צ'ובו בתחומי מחוז יאמאנאשי. ההר מתנשא לגובה של 3,193 מ' ומעל סביבתו הוא בולט ב-2,239 מ'.

צמחים הגדלים באקלים אלפיני גדלים בשפע על ההר, במיוחד במדרונותיו הדרום-מזרחי והצפוני. הצמח *Callianthemum hondoense* אנדמי להר.

## קישורים חיצוניים

קטגוריה:צ'ובו
קיטה
א-תופאח

**אַ-תֻּפַאח** (בערבית: **حي التفاح** – שכונת התפוח) מוכרת גם כ**דרג' תופאח** היא שכונה בעיר עזה, צפונית-מזרחית למרכז העיר. מקור השם הוא במספר רב של עצי תפוח שהיו פזורים באזור זה. שטח השכונה כ-3,000 דונם, ובשנת 2011 מנתה אוכלוסייתה 41,500 נפש.

השכונה נחלקת לחצי מערבי וחצי מזרחי. לפני הריסת חומת העיר העתיקה של עזה, הייתה א-תופאח אחד משלושת הרבעים של העיר, לצד א-דרג' וזייתון שהיו מוקפים חומה. א-תופאח תפסה את חלקה הצפון-מזרחי של העיר העתיקה של עזה.

בשכונה נמצאת הספרייה הציבורית של עזה, ומספר בתי ספר של הצלב האדום.

## היסטוריה
שמאל|ממוזער|250px|בית הקברות הצבאי הבריטי בשכונה
קיומה של השכונה מתועד מזמן התקופה הממלוכית בארץ ישראל במאה ה-13. חלקה הדרומי נקרא "א-דבאע'ה" ברישומי מס עות'מאניים מהמאה ה-16, בהם תוארה כשכונה קטנה ובה 57 בתי אב. בתקופה זו כללה השכונה בית מטבחיים ובתי בורסקאות. באותו זמן נקרא חלקה הצפוני שכונת "בַּנִי עַמִיר".

בשכונה שני מסגדים עתיקים, הקדום מביניהם הוא מסגד אל-אייבכי, שהוקם בסוף המאה ה-13, והשני הוא מסגד איבן מרוואן, שהקמתו הושלמה בשנת 1324 ובקרבתו קיים בית קברות. סמוך לשכונה הוקם בית הקברות הצבאי הבריטי בעזה שבו טמונים 3,691 מחללי מלחמת העולם הראשונה והשנייה.

באוגוסט 2009 ארגן חמאס בשכונה חתונה המונית, שבה חותנו 450 זוגות, לצד 100 נוספים באירוע מקביל במרכז העיר.

במבצע צוק איתן הפציץ צה"ל את ביתו של מפקד משטרת עזה, תייסיר אל-בטש, בשכונה. בהפצצה נהרגו 17 בני משפחת אל-בטש.

## קישורים חיצוניים

## הערות שוליים

קטגוריה:עזה: שכונות
שולה רווח

**שולמית (שולה) רווח** (שמה המקורי: **שולמית ירון**; נולדה ב-28 באפריל 1944) היא שחקנית, מחזאית, במאית, מורה למשחק ומרצה ישראלית.

## ביוגרפיה
נולדה בשם **שולמית ירון** בחיפה. היא בוגרת בית הספר הגבוה לאמנויות הבמה "בית צבי" ובוגרת סדנת פסיכודרמה ב"לסלי קולג'". כמו כן, היא בעלת תואר ראשון בפסיכולוגיה ופילוסופיה מאוניברסיטת תל אביב.

במהלך השנים שיחקה במספר סרטי קולנוע ישראלים. בשנת 1977 שיחקה בסרט "הגונב מגנב פטור". בשנת 1979 גילמה את דמותה של "גילה זינגר" בסרט הקולנוע "שלאגר" לצדם של חברי הגשש החיוור ועפרה חזה. באותה שנה לוהקה לשחק בסרט הקולנוע "טעות במספר" את דמותה של שולה.

בשנת 1982 שיחקה בסרטו של יקי יושע "כביש ללא מוצא". בשנת 1985 שיחקה בסרט "הרימו עוגן", סרט שישי בסדרת סרטי אסקימו לימון. בשנת 1986 לוהקה לשחק בסרטים "אלכס חולה אהבה" ובסרט "הטוב, הרע והלא נורא". בשנת 1987 שיחקה בסרט הקולנוע "היפהפייה הנרדמת". בשנת 1988 גילמה את דמותה של "אנה" בסרט הקולנוע "בלוז לקיץ", סרט שמיני בסדרת הסרטים של "אסקימו לימון".

בשנת 1989 הופיעה בסרט הטלוויזיה "הצטמצמות", שהוקרן בערוץ הראשון. בשנת 1990 שיחקה בסרט הקולנוע "נשיקה במצ"ח", שהופק על ידי יהודה ברקן ובוים על ידי שמוליק פירסטנברג. בשנת 1992 שיחקה בסרט הקולנוע "סיפורי תל אביב".

היא שיחקה במספר מחזות, בהם "משפט פיתגורס", "אסתר המלכה", "גן הדובדבנים", "האדרת", "פרח הקקטוס", "הדבורה מאיה", "דודי שמחה", "מר שמח", "מיסטריה אמריקאית", "הקטקטים", "עלילות שמישמיל", "כוכבים עם שחר" ו"אלוף הבונים".

עד לגירושיהם, הייתה רווח נשואה לשחקן והקומיקאי זאב רווח. לזוג שתי בנות שחזרו בתשובה.

## קישורים חיצוניים

* אתר הבית של שולה רווח
* שולמית-שולה ירון (רווח), במערכת חיפוש אנשי במה

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית צבי
קטגוריה:בוגרי בית צבי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1944
קטגוריה:ישראלים שנולדו ב-1944
ודאד איבישביץ'

**ודאד איבישביץ**' (בבוסנית: **Vedad Ibišević**; נולד ב-6 באוגוסט 1984) הוא כדורגלן עבר בוסני. במשך למעלה מעשור ערך 83 הופעות במדי נבחרת בוסניה והרצגובינה.

## קריירת מועדונים
איבישביץ' נולד בבוסניה והרצגובינה. בגיל 16 עזב עם משפחתו לשווייץ, ושיחק בקבוצת הנוער של באדן. כעבור 10 חודשים בלבד עברה המשפחה לארצות הברית ואיבישביץ' שיחק בליגת התיכונים האמריקאית עבור סנט לואיז ביליקנס, וכבר בעונתו הראשונה הבקיע 18 שערים ובישל 4 שערים ב-22 משחקים, ובשנת  חתם בשיקגו פייר פרמייר. וחיד חלילחודזיץ' מאמן פריז סן-ז'רמן צפה באיבישביץ' והתרשם ממנו ובקיץ  איבישביץ' עבר לפריז.

אחרי שלא זכה לדקות משחק בפריז, הושאל בינואר  לדיז'ון ובסיום העונה חתם בדיז'ון לשנתיים. במאי , חתם ל-3 שנים באלמניה אאכן וב-12 ביולי 2007 עבר להופנהיים. בסיום עונתו הראשונה עלה עם המועדון לראשונה בתולדותיו לבונדסליגה. את עונת  פתח כאשר הבקיע את שני השערים הראשונים אי פעם בבונדסליגה בניצחון 0–3 נגד אנרג'י קוטבוס. באוקטובר  נבחר לשחקן החודש בבונדסליגה. אחרי 17 משחקים הוא הבקיע 18 שערים ובישל 7 והיה מלך השערים של הליגה. ב-14 בינואר 2009, במהלך חופשת החורף של הבונדסליגה, איבישביץ' קרע את הרצועה הצולבת במשחק אימון מול המבורג בספרד והוא סיים את העונה.

בתחילת עונת  חזר לשחק. במחזור ה-8 כבש את שערו הראשון באותה עונה נגד הרטה ברלין. בקיץ , האריך את חוזהו בהופנהיים. ב-3 שנים נוספות. ב-25 בינואר 2012, איבישביץ' עבר לשטוטגרט. ב-11 בפברואר 2012 הוא הבקיע את שער הבכורה שלו בניצחון 0–5 נגד הרטה ברלין. ב-16 במרץ 2012 הבקיע צמד בניצחון 1–2 נגד הופנהיים קבוצתו לשעבר. ב-29 בספטמבר 2012, הבקיע את שער הבכורה שלו לעונת  כעבור דקה אחת בלבד בניצחון 0–2 נגד נירנברג. ב-8 בדצמבר 2012 איבישביץ' הבקיע את השלושער הראשון שלו עבור שטוטגרט בניצחון 1–3 נגד שאלקה 04. ב-9 בפברואר 2014 איבישביץ' הושעה ל-5 משחקים לאחר שהכה את ז'אן-אינגוור קלסן-בראקר שחקנה של אאוגסבורג.

ב-29 באוגוסט 2015 הושאל איבישביץ' להרטה ברלין. ב-30 באוגוסט 2015 חתם באופן קבוע בקבוצה.

ב-3 בספטמבר 2020 חתם איבישביץ' בשאלקה 04 לעונה אחת. שאלקה התירה את חוזהו לאחר 4 הופעות ו-0 שערים בקבוצה ב-31 בדצמבר 2020.

## קריירה בינלאומית
ב-24 במרץ 2007, הוא ערך את הופעת הבכורה שלו בנבחרת בוסניה והרצגובינה במסגרת מוקדמות יורו 2008 נגד . ב-13 באוקטובר 2007 הבקיע איבישביץ' את שער הבכורה שלו בנבחרת בהפסד 2–3 נגד . ב-7 בספטמבר 2012, הבקיע שלושער בניצחון 1–8 נגד  במסגרת מוקדמות מונדיאל 2014. איבישביץ' הפך לשחקן חשוב בנבחרת והיה שותף להעפלה של הנבחרת למונדיאל 2014 לראשונה בתולדותיה, ואף נכלל בסגל הנבחרת לקראת הטורניר. ב-15 ביוני 2014, איבישביץ' הבקיע את השער הראשון של בוסניה אי פעם בטורניר גביע העולם, בהפסד 1–2 נגד  במרקנה. במוקדמות יורו 2016 כבש איבישביץ' שני שערים והגיע עם נבחרתו למקום השלישי בבית, המוביל לשלב ההצלבה, אולם הנבחרת הודחה לאחר הפסד בסיכום שני משחקים מול נבחרת אירלנד.

## קישורים חיצוניים

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלני פריז סן-ז'רמן
קטגוריה:כדורגלני דיז'ון
קטגוריה:כדורגלני אלמניה אאכן
קטגוריה:כדורגלני הופנהיים
קטגוריה:כדורגלני שטוטגרט
קטגוריה:כדורגלני הרטה ברלין
קטגוריה:כדורגלני שאלקה 04
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:אמריקאים ממוצא בוסני
קטגוריה:ספורטאים זרים בצרפת
קטגוריה:ספורטאים בוסנים בגרמניה
קטגוריה:בוסנים שנולדו ב-1984
מצר באנגקה

**מצר באנגקה** (באינדונזית: **Selat Bangka**) הוא מצר ים באינדונזיה המפריד בין האי סומטרה ממערב לו לבין האי באנגקה  ממזרחו. המצר מקשר בין ים ג'אווה שמדרום לו לבין ים סין הדרומי שמצפונו.

רוחבו של המצר בנקודה הצרה ביותר הוא כ-14 קילומטרים ואורכו כ-180 ק"מ.

העיר מונטוק  שאוכלוסייתה מונה כ-45,000 נפש, שוכנת באי באנגקה לחופו של מצר באנגקה.

נהר מוסי  הזורם בדרום סומטרה נשפך למצר.

ב-8 ביוני 1945 טובעה במצר זה סיירת כבדה של הצי הקיסרי היפני "אשיגרה" (足柄 *Ashigara*).

## קישורים חיצוניים
* 

## הערות שוליים

באנגקה
באנגקה
היום (עיתון פולני בעברית)

**היום** היה יומון עברי שראה אור בוורשה בירת פולין מ-1 בינואר 1925 ועד ערב מלחמת העולם השנייה. הופעתו סיימה תקופה בת יותר משלוש שנים, מאז נסגר העיתון "הצפירה" בסוף שנת 1921, שבהן לא הופיע יומון עברי בפולין.
העיתון ראה אור בתמיכת רשת החינוך הציונית "תרבות". מייסדו ועורכו הראשון היה יוסף הפטמן.

בעיתון התפרסם מדור קבוע של טור מחורז הומוריסטי אקטואלי מאת אהרון צפנת (שחתם "בעל הטורים"), דגם שהשפיע על טורי "רגעים" ו"הטור השביעי" שכתב נתן אלתרמן.

## קישורים חיצוניים

* New Hebrew Daily to Appear in Warsaw, JTA, December 14, 1924


## הערות שוליים

קטגוריה:תקופת התחייה
קטגוריה:יהדות פולין
קטגוריה:עיתונות בעברית
קטגוריה:עיתונות יהודית
קטגוריה:בין שתי מלחמות העולם
קטגוריה:ספרות פולנית
קטגוריה:פולין: עיתונים
גוטוקו סאקאי

**גוטוקו סאקאי** (ביפנית: **酒井 高徳**; נולד ב-14 במרץ 1991) הוא כדורגלן יפני-גרמני המשחק בעמדת המגן הימני בוויסל קובה ובנבחרת יפן.

## קריירת מועדונים
סאקאי נולד בניו יורק לאב יפני ולאם גרמניה, כשהיה בן שנתיים עברה משפחתו לסאנג'ו ביפן. סאקאי התחיל את הקריירה שלו בקבוצת הילדים המקומית. בגיל 15, הוא הצטרף למחלקת הנוער של אלבירקס נייגאטה ובמקביל שיחק בליגת התיכונים עבור תיכון קאישי גקואן. ב-15 בנובמבר 2008 ערך את הופעת הבכורה שלו בקבוצה הבוגרת של אלבירקס ניגאטה כאשר הוא רק בן 17 במסגרת גביע הקיסר נגד טוקיו. כעבור כמה חודשים חתם רשמית במועדון. ב-1 בינואר 2012, סאקאי הושאל לשטוטגרט עד לשנה וחצי עם אופציה לרכוש את השחקן בתום תקופת ההשאלה. ב-11 בפברואר 2012, ערך את הופעת הבכורה שלו בבונדסליגה בניצחון 0-5 נגד הרטה ברלין. ב-22 בנובמבר 2012 הבקיע את שער הבכורה שלו בגרמניה בניצחון 1-5 נגד סטיאווה בוקרשט במסגרת שלב הבתים של הליגה האירופית. ב-10 בינואר 2013, סאקאי חתם בשטוטגרט עד יוני 2016 ועבר רשמית עוד לפני שהסתיימה תקופת ההשאלה. ב-1 ביולי 2015 חתם לשלוש שנים בהמבורג. ב-9 באוגוסט ערך את הופעת הבכורה בקבוצה בהפסד 3-2 לקרל צייס יינה בגביע הגרמני. ב-14 באוגוסט 2019 חתם בוויסל קובה היפנית.

### קריירת נבחרות
בצעירותו סאקאי היה חלק מנבחרת יפן בכדורגל עד גיל 20. בשנת  נכלל בסגל הנבחרת הבוגרת לקראת גביע אסיה בכדורגל 2015, אך נאלץ לעזוב את הסגל עקב פציעה. ב-6 בספטמבר 2012 ערך את הופעת הבכורה שלו בנבחרת הבוגרת בניצחון 0-1 נגד  במסגרת גביע קירין. סאקאי נכלל בסגל הנבחרת לקראת מונדיאל 2014. הוא השתתף במונדיאל 2018, ולאחר שנבחרתו הודחה, הודיע על פרישה מהנבחרת.

## סטטיסטיקה
**נכון ל-8 ביוני 2014**

## קישורים חיצוניים

## הערות שוליים

קטגוריה:כדורגלנים יפנים
קטגוריה:מגני כדורגל יפנים
קטגוריה:בלמי כדורגל יפנים
קטגוריה:כדורגלני שטוטגרט
קטגוריה:כדורגלני המבורג
קטגוריה:כדורגלני ויסל קובה
קטגוריה:כדורגלני נבחרת יפן
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:יפנים שנולדו ב-1991
יוסיפ דרמיץ'

**יוסיפ דרמיץ**' (בקרואטית: **Josip Drmić**; נולד ב-8 באוגוסט 1992) הוא כדורגלן שווייצרי המשחק בעמדת החלוץ בדינמו זאגרב. שיחק בנבחרת שווייץ ורשם 35 הופעות ו-10 שערים במדיה.

## קריירת מועדונים
דרמיץ' נולד להורים בוסנים-קרואטים בלאכן שבקנטון שוויץ. ב-2001 הוא התחיל לשחק כדורגל, במחלקת הנוער של פ.צ. ציריך. הוא התקדם בקבוצות הנוער השונות, עד שהגיע לקבוצת המילואים פ.צ. ציריך ב'. הוא ערך את הופעת הבכורה שלו בקבוצה הבוגרת של ציריך ב-6 בפברואר 2010, כאשר נכנס כמחליף במשחק נגד נשאטל גזמאקס. הוא כבש את שער הבכורה שלו בליגת העל השווייצרית ב-4 בפברואר 2012, במשחק נגד לוצרן שהסתיים בתוצאה 1-1. במהלך עונת  דרמיץ' כבש 19 שערים ב-39 הופעות בכל המסגרות.

ביולי 2013 דרמיץ' הצטרף לנירנברג מהבונדסליגה, וחתם בקבוצה על חוזה ל-4 שנים. ב-18 באוגוסט 2013 הוא כבש את שער הבכורה שלו בקבוצה, בתיקו 2-2 נגד הרטה ברלין. הוא סיים את עונתו הראשונה בקבוצה עם 17 שערי ליגה ב-33 הופעות והיה מדורג במקום השלישי בטבלת מלך השערים בבונדסליגה בעונה זו. למרות זאת, נירנברג ירדה לבונדסליגה השנייה.

ב-12 במאי 2014 דרמיץ' חתם בבאייר לברקוזן על חוזה ל-5 שנים. ב-17 ביוני 2015 חתם בבורוסיה מנשנגלדבך לארבע שנים. בינואר 2016 הושאל להמבורג עד לתום העונה. ב-24 ביוני 2019 דרמיץ' חתם בנוריץ' סיטי מהפרמייר ליג. בשנת 2021 הושאל לקבוצת רייקה מליגת העל הקרואטית ולאחר שנה עבר לדינמו זאגרב.

## נבחרת שווייץ
דרמיץ' שיחק בנבחרות שווייץ עד גיל 19 ועד גיל 21. בשנת 2012 הוא שיחק עם נבחרת שווייץ באולימפיאדת לונדון.

ב-11 בספטמבר 2012 דרמיץ' ערך את הופעת הבכורה שלו במדי נבחרת שווייץ הבוגרת בניצחון 0-2 על  במוקדמות מונדיאל 2014. הוא כבש לראשונה במדי שווייץ ב-6 במרץ 2014, במשחק ידידות נגד , שהסתיים בתוצאת שוויון 2-2. במשחק זה דרמיץ' כבש את שני השערים שנכבשו לזכות נבחרתו.

דרמיץ' זומן לסגל שווייץ למונדיאל 2014. במשחק האחרון של שלב הבתים, נגד , דרמיץ' בישל לשרדאן שאקירי שניים משלושת שעריו במשחק זה, מה שהעלה את שווייץ לשמינית גמר הטורניר.

## קישורים חיצוניים

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני פ.צ. ציריך
קטגוריה:כדורגלני נירנברג
קטגוריה:כדורגלני באייר לברקוזן
קטגוריה:כדורגלני בורוסיה מנשנגלדבך
קטגוריה:כדורגלני המבורג
קטגוריה:כדורגלני נוריץ' סיטי
קטגוריה:כדורגלני נבחרת שווייץ
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:שווייצרים שנולדו ב-1992
מחוזות ניו ג'רזי

במדינת ניו ג'רזי שבארצות הברית ישנם 21 מחוזות.

הגדול שבמחוזות ניו ג'רזי הוא מחוז אושן (2,372 קמ"ר), הקטן שבהם הוא מחוז הדסון (122 קמ"ר), והמאוכלס שבהם הוא מחוז ברגן (כ-905,116 תושבים נכון לשנת 2010). עיר הבירה, טרנטון, נמצאת במחוז מרסר.

## רשימת המחוזות
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

ממוזער|220px|שמאל|מפת מחוזות ניו ג'רזי
ממוזער|300px|שמאל|מפת צפיפות אוכלוסין של ניו ג'רזי עם חלוקה למחוזות. מעודכן על סמך נתוני מפקד האוכלוסין של 2020

## קישורים חיצוניים

## הערות שוליים

קטגוריה:ניו ג'רזי
ניו ג'רזי
וולטר איובי

**וולטר אורלנדו איובי קורוסו** (בספרדית: **Walter Orlando Ayoví Corozo**; נולד ב-11 באוגוסט 1979) הוא כדורגלן עבר אקוודורי ששיחק בעמדת הקשר שמאלי והמגן שמאלי.

## קריירת מועדונים
איובי התחיל את הקריירה המקצועית שלו באמלק מליגת העל האקוודורית. לאחר 3 עונות בקבוצה, בהן הופיע 87 פעמים, עבר לקבוצת ברצלונה ספורטינג קלוב האקוודורית. למרות שמועות שקשרו אותו למועדונים אירופאים שונים, הוא נשאר בברצלונה עד שנת 2006, חוץ מעונה אחת בה היה מושאל לאל-וואסל מאיחוד האמירויות הערביות. 

בשנת 2006 הוא עבר לאל נסיונל, שם שיחק 3 עונות והופיע ב-94 משחקים.

בשנת 2009 איובי הושאל למונטריי מליגת העל המקסיקנית. זמן קצר לאחר ההשאלה מונטריי מימשה את אופציית הרכישה ורכשה את איובי. בדצמבר 2011 הוא חידש את חוזה בקבוצה. בתקופה בה שיחק במונטריי זכתה הקבוצה פעמיים באליפות מקסיקו, 3 פעמים בליגת האלופות של CONCACAF והגיעה למקום השלישי באליפות העולם לקבוצות 2012.

בשנת 2013 איובי עבר לפצ'וקה, גם היא מליגת העל המקסיקנית.

## נבחרת אקוודור
איובי זומן למונדיאל 2002 שהתקיים ביפן ובקוריאה הדרומית. בטורניר זה היה אחד מהשחקנים הצעירים ביותר בסגל האקוודורי, ולא זכה להופיע בטורניר. הוא שיחק באופן קבוע במשחקי אקוודור במוקדמות מונדיאל 2006 וסייע לנבחרתו להעפיל לטורניר. אלא שאז, באופן מפתיע, לא נכלל בסגל הסופי של אקוודור למונדיאל 2006.

איובי זומן לסגל אקוודור לקופה אמריקה 2007. בטורניר זה הופיע פעמיים, כאשר נכנס כמחליף במשחק מול  ופתח בהרכב במשחק מול .

איובי היווה חלק אינטגרלי בהרכב אקוודור במוקדמות מונדיאל 2010. הוא ביסס את מעמדו בנבחרת כאשר הבקיע שני שערים בניצחון על  1-5. הוא גם כבש שער בניצחון 0-2 על , שנחשבה לנבחרת החזקה בבית הדרום אמריקאי. למרות זאת, אקוודור לא הצליחה להעפיל לטורניר הגמר, לאחר שסיימה במקום ה-6 בבית הדרום אמריקאי, נקודה אחת בלבד מהמקום ה-5 שמוביל לפלייאוף הבין-יבשתי.

במוקדמות מונדיאל 2014 איובי היה אחד השחקנים היחידים בנבחרת אקוודור ששיחקו בכל 16 משחקי המוקדמות. כשחקן שיכול לשחק בעמדות מגוונות, איובי שיחק בעיקר בעמדת המגן השמאלי. הוא סייע לאקוודור להעפיל למונדיאל 2014 שנערך בברזיל. בטורניר, איובי בישל שני שערים לאנר ולנסיה, בישול אחד בהפסד 2-1 ל ובישול נוסף בניצחון 1-2 על .

## תארים
;אמלק
* אליפות אקוודור: , 

אל נסיונל
* אליפות אקוודור: 

;מונטריי
* אליפות מקסיקו:  (אפרטורה),  (אפרטורה)
* ליגת האלופות של CONCACAF: , , 

## קישורים חיצוניים

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:קשרי כדורגל אקוודורים
קטגוריה:אסמרלדס: כדורגלנים
קטגוריה:כדורגלני אמלק
קטגוריה:כדורגלני ברצלונה ספורטינג קלוב
קטגוריה:כדורגלני אל-ואסל
קטגוריה:כדורגלני אל נסיונל
קטגוריה:כדורגלני מונטריי
קטגוריה:כדורגלני פצ'וקה
קטגוריה:כדורגלני דוראדוס דה סינלואה
קטגוריה:כדורגלני נבחרת אקוודור
קטגוריה:כדורגלני קופה אמריקה 2001
קטגוריה:כדורגלני מונדיאל 2002
קטגוריה:כדורגלני קופה אמריקה 2007
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:ילידי 1979
גרהאם זוסי

**גרהאם ג'ונתן זוסי** (באנגלית: **Graham Jonathan Zusi**; נולד ב-18 באוגוסט 1986) הוא כדורגלן עבר  אמריקאי ששיחק בעמדת הקשר ההתקפי.

## קריירה
;קולג'
זוסי שיחק כדורגל קולג'ים באוניברסיטת מרילנד. במהלך קריירת הקולג'ים שלו זוסי שיחק 89 משחקים, בהם כבש 28 שערים ובישל 20 שערים, וסייע לקבוצה של אוניברסיטת מרילנד, מרילנד טרפינס, לזכות באליפות הארצית לקולג'ים בשנים 2005 ו-2008. במהלך שנות השנים ששיחק בקולג' הוא סיים עם תואר בקרימינולוגיה.

בשנת 2005 הוא גם שיחק בקבוצת הצעירים אורלנדו סיטי עד 23 בליגת הפיתוח של USL.

;קריירה מקצוענית
זוסי התחיל לשחק בספורטינג קנזס סיטי במחצית השנייה של ה-MLS סופר דרפט 2009. הוא ערך את הופעת הבכורה המקצועית שלו ב-21 במרץ 2009, במשחק הראשון של קנזס סיטי בעונת 2009 של ה-MLS, נגד טורונטו.

;נבחרת ארצות הברית
ב-21 בינואר 2012 זוסי ערך את הופעת הבכורה שלו במדי נבחרת ארצות הברית, כאשר פתח במשחק ידידות בניצחון 0-1 על . ב-25 בינואר בהופעתו השנייה בלבד במדים הלאומיים, כבש את שער הבכורה שלו בנבחרת ארצות הברית, שהיה גם השער היחיד בניצחון על .

זוסי זומן לסגל נבחרת ארצות הברית למונדיאל 2014. במשחק הראשון של ארצות הברית בטורניר, מול , הוא בישל לג'ון אנתוני ברוקס את שער הניצחון. במשחק הבא של ארצות הברית, נגד , הוא בישל לקלינט דמפסי את השער השני של ארצות הברית במשחק.

## תארים
### קבוצתיים
;אוניברסיטת מרילנד
* ליגת הפיתוח של USL:  , 

;ספורטינג קנזס סיטי
* גביע ארצות הברית הפתוח: , 2015, 2017
* אליפות מזרח MLS:  
* גביע ה-MLS:  

### אישיים
* הרכב העונה ב-MLS:  , 
* משחק האולסטאר של ה-MLS:  , 
* פריצת העונה ב-MLS:  
* השחקן הטוב בקנזס סיטי: , 

## קישורים חיצוניים

* פרופיל השחקן באתר הרשמי של ה-MLS

קטגוריה:אמריקאים ילידי פלורידה
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני קנזס סיטי ויזרדס
קטגוריה:כדורגלני נבחרת ארצות הברית
קטגוריה:פלורידה: כדורגלנים
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:בוגרי אוניברסיטת מרילנד
קטגוריה:אמריקאים שנולדו ב-1986
ארבעת המפחידים

**ארבעת המפחידים** (באנגלית: **Frightful Four**) היא קבוצה בדיונית של נבלי-על המופיעה בחוברות הקומיקס ארבעת המופלאים ביקום מארוול קומיקס. הקבוצה הופיעה לראשונה בחוברת *Fantastic Four #36* ממרץ 1965, ונוצרה על ידי הכותב סטן לי והמאייר ג'ק קירבי.

## ביוגרפיה בדיונית
כאשר סאנדמן והלוכד ברחו מהכלא, הם נתקלו במכשף חסר האונים. הם יצרו ברית לחיסול קבוצת ארבעת המופלאים, וגייסו את מדוזה חולת האמנזיה כחברה הרביעית. הם התגלו כמוצלחים, אולם עקבות עזיבתה של מדוזה, התקשו במציאת חבר רביעי. ניסיון ידוע היה שטיפת מוחם של הדבר ובהמשך של ספיידרמן. בסופו של דבר, סאנדמן הפנה עורף לקבוצה. בעקבות כך, הקבוצה כללה את המכשף, קונסטריקטור, טאסקמאסטר ודדפול, שהובסו בקלות על ידי הדבר ופרנקלין ריצ'רדס. המכשף החליף את שאר הקבוצה באביר האימה, הלוכד ומן-בול, שהובסו. צוות מוצלח יותר כלל חמישה חברים: המכשף, טיטניה, הידרו-מן, קלו וארון הצופה. ארון הביס את ארבעת המופלאים, אך בגד בארבעת המפחידים. בניסיון לשקם את הצוות, המכשף גייס את קלו, גברת מארוול ואת הרוח האדומה. הצוות הובס על ידי ארבעת המופלאים ללא מיסטר פנטסטיק, ובעקבות כך, קלו והרוח האדומה ברחו.

המכשף וגברת מארוול גייסו את הלוכד ואת המעניש - רובוט בשירות גלקטוס - לצוות, ונאבקו בארבעת המופלאים. בראותם כי דוקטור דום (למעשה ריד ריצ'רדס בגופו של דום) מנהיג את ארבעת המופלאים, המכשף נכנע למניעת סיכון מיותר. הצוות הבא כלל את המכשף, אשתו של המכשף הידועה בתור הסלמנדרה, הידרו-מן, הלוכד ובתו של המכשף כמרגלת. המכשף הדיח את הלוכד, ובגלל מרד בתו של המכשף, ארבעת המופלאים הביסו את ארבעת המפחידים. הקבוצה חזרה, וכללה את המכשף, הידרו-מן, הלוכד וטיטניה. הם שתלו מתקן האזנה ופצצה בחלליתו של מיסטר פנטסטיק, הביסו את האישה הבלתי-נראית בטיטאן ולכדו אותה שם. בעוד ארבעת המופלאים בכדור הארץ, ארבעת המפחידים הפעילו את הפצצה.

### מארוול עכשיו!
יחד עם דוקטור קרל מלוס וקלו, המכשף יצא לשחרר את קרנג' מהכלא בתקווה שהוא יהיה החבר הרביעי. עם זאת, קסדי היה מארח לא יציב, לכן קלו והמכשף מיזגו את קרנג' עם דוקטור מלוס. הם נאבקו בספיידרמן, ובמהלך הקרב, המכשף איבד שליטה על מלוס\קרנג'. הוא דקר את קלו עם סכין ויברניום שמצא במחבוא של המכשף. קלו התפוצץ, וגרם לסימביוט לעבור למכשף. עם זאת, הסימביוט עזב את המכשף לטובת קסדי, אשר התמזג עם הסימביוט והרג את מלוס. לפני שהספיק להרוג את המכשף, ברק מגופו המפוזר של קלו פגע בו. בעקבות אירועים אלו, המכשף נלקח למעצר. המכשף ברח, והקים צוות של ארבעת המפחידים עם צוות ההריסה, אך ללא פליידרייבר. הצוות תקף את הדבר ואת ג'וני סטורם חסר הכוחות בכיכר טיימס. ארבעת המופלאים כמעט הובסו, עד הגעת צוות ארבעת המופלאים של איש הנמלה. ארבעת המפחידים נלקחו למעצר, אך המכשף גילה כי הם רק חלק ממתקפה גדולה.

## קישורים חיצוניים
* דף הקבוצה באתר הרשמי של מארוול קומיקס
* דף הקבוצה בפרויקט פאנדום של מארוול קומיקס

קטגוריה:ארבעת המופלאים
עבדאללה בן משה חיים

חכם **עבדאללה בן משה חיים** (לעיתים בקצרה: **עבדאל**; בגדאד, תקכ"ה (בערך) - כ"ט או ל' בחשוון תרכ"ה, 29 בנובמבר 1864), היה רב וראש ישיבה, עסקן ציבורי ויהלומן. בסוף ימיו היה מרבני ופרנסי ירושלים. הוא היה דודו של חכם יוסף חיים מבגדאד (הבן איש חי).

## קורות חיים
עבדאללה היה בנו השני של חכם משה חיים, ראש רבני בגדאד (נפטר ח' בסיוון תקצ"ז, 11 ביוני 1837), הבן השלישי היה חכם אליהו חיים, רבה של בגדאד ואביו של חכם יוסף חיים מבגדאד, ה"בן איש חי". עבדאללה נולד וחי בבגדאד. במקביל ללימודיו עסק במסחר יהלומים, וקנה לו שם של אדם אמין, עד שנפוצו אגדות אודות יושרו.

בעקבות סכסוך עם נשיא הקהילה היהודית בעירו, עקר לדמשק, וב־1840 היה מעורב בשתדלנות היהודית סביב עלילת דמשק.

ב־1841 עלה לארץ ישראל, והתיישב בירושלים. הוא ניצל את קשריו העסקיים בבגדאד ובהודו, ושימש כגזבר הצדקה של פילנתרופים יהודים כמו יחזקאל יהודה מכלכותא, שהעביר דרכו את כל כספי תרומותיו ליישוב היהודי בארץ ישראל. הנוסע הירושלמי יעקב ספיר מונה אותו בתחילת ספרו "אבן ספיר" עם .

ב־1844 יסד בירושלים את ישיבת "כנסת יחזקאל", שבראשה עמד עד יום פטירתו. אחד מתלמידיו היה נכד-אחותו רבי בנימין יחזקאל יהודה.

הוא נפטר בסוף חודש חשוון תרכ"ה (חורף 1865), בגיל מאה שנים. בצוואתו ביקש כי יקברו אותו בין פשוטי העם, ולא יספידוהו, אך אנשי ירושלים לא שעו לבקשתו, וליוו אותו למנוחות בכבוד רב. נקבר בבית הקברות בהר הזיתים.

הוא הניח אחריו שלושה בנים וארבע בנות. אחד מבניו היה פקיד חברון, החכם יוסף שלום, שעמד בחיי אביו במוקד מחלוקת גדולה ביישוב היהודי בחברון.

## לקריאה נוספת
* אברהם בן-יעקב, **שטרות מירושלים: בעסקי רבי עבדאללה ב"ר משה חיים מבגדאד**, בתוך: מאיר בניהו (עורך), אסופות - ספר שנה, ספר רביעי, ירושלים: יד הרב נסים, תש"נ. עמ' שפט-תיד.

## קישורים חיצוניים
* 
* 
* 

## הערות שוליים

קטגוריה:רבנים עיראקים
קטגוריה:ירושלים: רבנים
קטגוריה:אנשי עליות קדומות לארץ ישראל
עבדאללה
קטגוריה:יהלומנים
קטגוריה:רבנים סורים
קטגוריה:עולים לארץ ישראל בשנים 1800–1881
קטגוריה:יהודים הקבורים בהר הזיתים: חלקת הספרדים
קטגוריה:ילידי 1795
קטגוריה:ארץ-ישראלים שנפטרו ב-1864
משה דוד אשכנזי

**רבי משה דוד אשכנזי** (1780; ה'תקל"ד - 1856; י"ח בתמוז ה'תרט"ז) רב ואדמו"ר בטולצ'ובה.
## תולדות חייו
נולד בעיר רוזדול בגליציה, לרבי אשר אנשיל אשכנזי, שהיה נצר לרבי שלום שכנא מלובלין, הש"ך, הט"ז, החכם צבי, התוספות יום-טוב ועוד.
אין ידוע הרבה אודות ימי חורפו, אך בהגיעו לגיל עשרים ותשע התקבל לכהן ברבנות בעיר טולצ'ובה בצפון הונגריה.
## עלייתו לארץ ישראל
בשנת ה'תר"ג כשהגיע לגיל שבעים עלה לארץ ישראל והתיישב בצפת, שם התקבל לאב"ד קהילות האשכנזים. ביתו שבנה בצפת קיים עד היום ברחוב אלקבץ, ונמצא בחזקת "מוסדות צאנז" בעיר.
נפטר בי"ח תמוז תרט"ז, ונטמן בבית העלמין העתיק בצפת.

## ילדיו
* ר' יואל אשכנזי מזלאטשוב בעמח"ס שו"ת מהר"י אשכנזי
* ר' מרדכי אשכנזי אב"ד פיסטין וראב"ד סטאניסלאוו
* ר' שלמה אשכנזי אב"ד באקשעוויץ, מנוחתו כבוד בירושלים
* רחל אשת רבי יקותיאל יהודה טייטלבוים ה"ייטב לב" מסיגוט
* חתנו ר' יוסף יואל דייטש מטארנופול בעמח"ס יד יוסף

## ספריו
*
*

## קישורים חיצוניים
* הצוואה נתגלתה במיבצע בלשי בעניין הצוואה על הדירה בצפת, מעריב, 03/01/63
* 

קטגוריה:צפת: רבנים
קטגוריה:יהודים הקבורים בבית הקברות בצפת
קטגוריה:אנשי עליות קדומות לארץ ישראל
קטגוריה:רבנים הונגרים
קטגוריה:אבות בתי דין
קטגוריה:עולים לארץ ישראל בשנים 1800–1881
קטגוריה:ילידי 1780
קטגוריה:נפטרים ב-1856
פרנקנטל

**פרנקנטהל** (בגרמנית: **Frankenthal**) היא עיר עצמאית (Kreisfreie Städte, עיר שאינה כפופה למחוז) במדינת ריינלנד-פפאלץ שבגרמניה.

## היסטוריה
פרנקנטהל מוזכרת לראשונה ב-772. בשנת 1119 נבנה במקום מנזר אגוסטיני, שחורבותיו ניצבות עד היום במרכז העיר.

במחצית השנייה של המאה ה-16, התיישבו במקום הולנדים שנרדפו בשל אמונתם הדתית. הם היו חרוצים ומוכשרים והביאו איתם שגשוג כלכלי לעיר. חלקם היו אורגי שטיחים, תכשיטנים ואומנים שהקימו את בית הספר לציור של פרנקנטהל (Frankenthaler Malerschule) שזכה לתהילה. ב-1577 קיבל היישוב מעמד של עיירה שהוענק לו על ידי רוזן פלטין, יוהאן קזימיר (Johann Casimir).

ב-1600 הפכה פרנקנטהל למבצר. ב-1621 הוטל עליה מצור על ידי הספרדים במלחמת שלושים השנים ובאותה תקופה היא הייתה תחת כיבוש רצוף של שני הצדדים הלוחמים. התעשייה והמסחר נהרסו והעיר לא נבנתה מחדש עד ל-1682.

ב-1689 נשרפה פרנקנטהל עד היסוד על ידי כוחות צרפתים במלחמת תשע השנים. העיר לא התאוששה לחלוטין מאסון זה במשך יותר מחמישים שנה.

יחד עם זאת, ב-1750 תחת שלטונו של הנסיך הבוחר של בוואריה, קארל תאודור (Karl Theodor), הפכה פרנקנטהל להיות מרכז תעשייתי. כמה בתי חרושת נפתחו בעיר, והם נשארו פעילים עד' לשנת 1800.

ב-1797 הייתה פרנקנטהל תחת שלטון צרפתי במהלך מלחמות המהפכה הצרפתית. העיר הועברה לשלטונה של בוואריה ב-1816. תחילתו של העידן התעשייתי של העיר הוא ב-1859.

בית הכנסת של העיר, שנבנה בשנת 1884, נשרף בליל הבדולח בשנת 1938. ב-1943, במהלך ההפצצות האוויריות, מרכז העיר נחרב כמעט לחלוטין. ב-1945, לקראת סיומה של מלחמת העולם השנייה, היו מפעלי התעשייה של העיר הרוסים לחלוטין. העיר נכבשה על ידי האמריקנים ובהמשך על ידי הצרפתים.

ב-1946 הייתה פרנקנטהל לחלק מהמדינה הפדרלית של ריינלנד-פפאלץ. כיום פועלים בעיר שוב כמה מפעלי תעשייה בינוניים.

## ערים תאומות
* 
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:ריינלנד-פפאלץ: ערים
קורדיליה (ירח)

**קורדליה** (באנגלית: **Cordelia**) הוא ירח של אורנוס. זהו הירח הפנימי ביותר השוכן בתוך הטבעות של אורנוס. על כן, הוא מהווה **ירח רועה** (sheperd moon) יחד עם אופיליה, כלומר, כח הכובד מהירחים מונע מהחלקיקים בטבעת הפנימית מלהתפזר .
קורדיליה נמצא בתהודה מסלולית ביחס של 3:5 עם הירח רוזלינד.

כמו רוב ירחי אורנוס, שמו ניתן לו על שם דמות ממחזוהו של ויליאם שייקספיר. קורדליה היא בתו הצעירה ביותר של המלך ליר מהמחזה המלך ליר.

הירח נתגלה מתמונות שנלקחו על ידי וויאג'ר 2 ב-20 בינואר 1986, וקיבל את הכינוי הזמני S/1986 U 7. הוא ידוע גם בתור **UranusVI**

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחי אורנוס
ג'ון ברוקס

**ג'ון אנתוני ברוקס ג'וניור** (באנגלית: **John Anthony Brooks, Jr.**; נולד ב-28 בינואר 1993) הוא כדורגלן אמריקאי-גרמני המשחק בעמדת הבלם בהרטה ברלין.

## קריירת מועדונים
ברוקס, בנו של טכנאי אמריקאי, במקור משיקגו, נולד וגדל בברלין שבגרמניה. הוא התחיל לשחק כדורגל בשורות מחלקת הנוער של קבוצת הרטה ברלין. לקבוצת המילואים של הרטה ברלין, עלה ברוקס באמצע עונת . לאחר עונה זו ברוקס חתם על חוזה מקצועני ל-4 שנים בהרטה ברלין. בעונת  הרטה ברלין ירדה לבונדסליגה השנייה. בעקבות כך, שחקנים רבים עזבו את הקבוצה, דבר שאיפשר לברוקס לקבל דקות משחק. את הופעת הבכורה שלו ככדורגלן מקצועי ערך באוגוסט 2012, בפתיחת עונת . בסיום עונה זו הרטה חזרה לבונדסליגה. ברוקס כבש בהופעת הבכורה שלו בבונדסליגה, ב-10 באוגוסט 2013, בניצחון הרטה 1–6 על איינטרכט פרנקפורט.

במאי 2017 חתם ברוקס בוולפסבורג מהבונדסליגה תמורת 20 מיליון אירו, והפך לכדורגלן האמריקאי היקר ביותר בכל הזמנים. בעונת הבכורה שלו בקבוצה, 2017/18, סבל ברוקס מפציעה ארוכה, וערך תשע הופעות ליגה בלבד. עם זאת, ברוקס היה כשיר למשחקי המבחן, בהם גברה וולפסבורג על הולשטיין קיל ונשארה בבונדסליגה.

בספטמבר 2022 חתם בבנפיקה ליסבון. ברוקס ערך בבנפיקה שתי הופעות ליגה בלבד, ובינואר 2023 שב לגרמניה, וחתם בהופנהיים. ברוקס שיחק בהופנהיים במשך עונה וחצי, ובסיום עונת 2023/24 עזב את המועדון. 

## נבחרת לאומית
ברוקס, שמחזיק באזרחות כפולה, גרמנית ואמריקאית, היה זכאי לשחק בשתי הנבחרות של בתי המדינות. ברוקס שיחק מספר משחקים בנבחרות ארצות הברית עד גיל 20 ועד גיל 23, ובמקביל שיחק גם בנבחרת גרמניה עד גיל 20.

ברוקס זומן לראשונה לסגל נבחרת ארצות הברית ביולי 2013, לקראת משחק ידידות נגד . ברוקס ערך את הופעת הבכורה שלו במשחק זה, בו ארצות הברית ניצחה 3–4.

ברוקס זומן לסגל ארצות הברית למונדיאל 2014. הוא ערך את הופעת הבכורה שלו בטורניר במשחק הראשון של נבחרתו, נגד , כאשר נכנס כמחליף במקום מאט ביזלר שנפצע. בדקה ה-86 באותו משחק ברוקס כבש בנגיחה מבעיטת קרן של גרהאם זוסי את שער הניצחון של נבחרתו, שהיה גם שער הבכורה שלו במדי ארצות הברית. המשחק הסתיים בתוצאה 1–2 לארצות הברית. ברוקס הפך לשחקן המחליף הראשון בתולדות נבחרת ארצות הברית שכובש שער בגביע העולם.

## קישורים חיצוניים

קטגוריה:בלמי כדורגל אמריקאים
קטגוריה:כדורגלנים אמריקאים
קטגוריה:בלמי כדורגל גרמנים
קטגוריה:כדורגלנים גרמנים
קטגוריה:ברלין: כדורגלנים
קטגוריה:כדורגלני הרטה ברלין
קטגוריה:כדורגלני וולפסבורג
קטגוריה:כדורגלני בנפיקה ליסבון
קטגוריה:כדורגלני הופנהיים
קטגוריה:כדורגלני נבחרת ארצות הברית
קטגוריה:גרמנים ממוצא אמריקאי
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:אמריקאים שנולדו ב-1993
קטגוריה:גרמנים שנולדו ב-1993
מיראלם סולימאני

**מיראלם סולימאני** (בסרבית: **Миралем Сулејмани**; נולד ב-5 בדצמבר 1988) הוא כדורגלן עבר סרבי ששיחק בעמדת הקיצוני.

## קריירת מועדונים
200px|סולימאני במדי אייאקס, 2010|שמאל|ממוזער
סולימאני התחיל את הקריירה שלו בקבוצת הילדים של בטייניצה ובגיל 11 עבר למחלקת הנוער של פרטיזן בלגרד. בעונת  עלה לקבוצה הבוגרת. סולימאני משך את תשומת לבם של מועדונים רבים בהולנד כמו חרונינגן, הירנביין וא.ז. אלקמאר. ב-6 בדצמבר 2006 סולימאני חתם בהירנביין, המהלך היה אמור לצאת לפועל בינואר , אך פרטיזן הערימה קשיים על העברתו וההתאחדות לכדורגל בסרביה השעתה אותו עד ל-11 במאי 2007. לאחר פנייה של הירנביין לפיפ"א, העונש בוטל, אך בדיון שלישי שנערך בנושא, הוחלט להחזיר את העונש.

בקיץ  יצא המהלך לפועל. ב-17 באוגוסט 2007 ערך את הופעת הבכורה שלו בליגה בתיקו 0-0 נגד ווילם II, משחק לאחר מכן הוא הבקיע את שער הבכורה שלו בהפסד 4-1 נגד אייאקס אמסטרדם. את עונתו הראשונה בהירנביין הוא סיים עם 15 שערים ועזר לקבוצה להגיע למקום ה-5 שמוביל למוקדמות גביע אופ"א.

בקיץ  חתם סולימאני באייאקס אמסטרדם תמורת 16.25 מיליון אירו סכום שיא בליגה ההולנדית. בעונתו הראשונה הוא הבקיע 10 שערי ליגה ועוד 2 שערים במסגרת גביע אופ"א, בה הצליח להגיע עם קבוצתו לשמינית הגמר. ב-11 באוגוסט 2010 סיכם בוסטהאם יונייטד, אך המהלך לא יצא לפועל מכיוון שלא הצליח להשיג רישיון עבודה. למרות זאת, הוא הצליח לעזור לקבוצתו לזכות באליפות ראשונה מזה 7 שנים בעונת . ב-4 במרץ 2012, נפצע במיניסקוס במשחק נגד רודה ונאלץ לעבור ניתוח ובכך גמר את העונה.

ביולי  חתם ל-5 שנים בבנפיקה ליסבון. סולימאני ערך את הופעת הבכורה שלו בניצחון 1-2 נגד גיל ויסנטה. ב-15 בדצמבר הוא הבקיע את שער הבכורה שלו בניצחון 2-3 נגד אולהננסה. בסיום העונה זכה עם המועדון באליפות גביע וגביע הליגה, ואף הגיע עמו לגמר הליגה האירופית בו הפסידה בנפיקה לסביליה.

בקיץ  חתם ביאנג בויז ברן.

## קריירה בינלאומית
בצעירותו, סולימאני שיחק בנבחרת סרביה בכדורגל עד גיל 19 והשתתף עימה באליפות אירופה בכדורגל עד גיל 19 בשנת . ב-7 בספטמבר 2008 הבקיע שני פנדלים בניצחון 0-8 במדי הנבחרת הצעירה נגד הונגריה.

ב-6 בפברואר 2008 ערך את הופעת הבכורה שלו במשחק ידידות נגד . ב-12 בספטמבר 2012 הבקיע את שער הבכורה שלו בנבחרת בניצחון 1-6 נגד  במסגרת מוקדמות מונדיאל 2014.

## תארים
### קבוצתיים
;אייאקס אמסטרדם
*אליפות הולנד (3): , , 
*הגביע ההולנדי: 

;בנפיקה ליסבון
*אליפות פורטוגל (2): , 
*הגביע הפורטוגזי: 
*גביע הליגה הפורטוגזית: 
*הסופר קאפ הפורטוגזי: 2014

;יאנג בויז ברן
* אליפות שווייץ (4): , , ,  
*  הגביע השווייצרי: 2019/2020

### אישיים
*השחקן הצעיר של השנה בהולנד: 

## קישורים חיצוניים

קטגוריה:כדורגלנים סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני הירנפיין
קטגוריה:כדורגלני אייאקס
קטגוריה:כדורגלני בנפיקה ליסבון
קטגוריה:כדורגלני יאנג בויז ברן
קטגוריה:כדורגלני נבחרת סרביה
קטגוריה:ספורטאים סרבים בהולנד
קטגוריה:ספורטאים סרבים בפורטוגל
קטגוריה:סרבים שנולדו ב-1988
מייקל מיפסוד

**מייקל מיפסוד** (**Michael Mifsud**; נולד ב-17 באפריל 1981) הוא כדורגלן עבר מלטזי. מיפסוד היה קפטן נבחרת מלטה והוא מלך השערים שלה בכל הזמנים עם 42 שערים ושיאן ההופעות (142).

## קריירת מועדונים
מיפסוד התחיל את הקריירה שלו בסלימה ונדררס ובעונת  עלה לקבוצה הבוגרת. באותה עונה הבקיע שער אחד ב-6 משחקי ליגה וסיים עם קבוצתו במקום השלישי. בעונת  הפך לשחקן הרכב ראשון בקבוצה. ביולי  מנצ'סטר יונייטד הביעה עניין בשחקן אך בסופו של דבר הוא נשאר במלטה. בעונת  הבקיע 21 שערים ב-28 שערים.

בקיץ  חתם בקייזרסלאוטרן. בקייזרלסאוטרן שיחק בעיקר בקבוצת המילואים וסיים כמלך השערים של הליגה, ובמדי הקבוצה הראשונה הבקיע 2 שערים. בחורף  חזר מיפסוד לסלימה ונדררס וזכה עם המועדון באליפות.

בקיץ , עבר ללילסטרום בנורווגית, בעונת  סיים כמלך השערים של המועדון עם 11 שערים.

ב-10 בינואר 2007 חתם מיפסוד בקובנטרי סיטי מליגת המשנה באנגליה. ב-13 בינואר 2007 ערך את הופעת הבכורה שלו נגד קריסטל פאלאס. ב-22 בינואר 2007 הבקיע את שער הבכורה שלו נגד פלימות' ארגייל. ב-26 בספטמבר 2007 מיפסוד הבקיע שני שערים בניצחון 0-2 של קבוצתו נגד מנצ'סטר יונייטד במסגרת הסיבוב השלישי של גביע הליגה האנגלי. ב-12 בנובמבר 2007 מיפסוד קיבל כרטיס אדום ראשון בקריירה אחרי שנתן מרפק לקרל הופקנס במשחק נגד וסט ברומיץ' אלביון. ב-23 באפריל 2008 נבחר מיפסוד לשחקן השני הכי אהוב בסקר שנערך באתר הרשמי של המועדון.

ב-2 בפברואר 2009 הושאל לבארנסלי. ב-10 במרץ 2009, מיפסוד הבקיע את שערו הראשון בתיקו 1-1 נגד ברמינגהאם סיטי. בינואר  הפך לשחקן חופשי ולאחר שלא קיבל הצעות, החליט לחזור למלטה וחתם בוולטה עד לסיום העונה. ב-19 במרץ 2010 ערך את הופעת הבכורה שלו במדי ולטה בניצחון 0-3 נגד אורמי. את העונה הוא סיים עם 13 שערים ב-12 משחקים. בסיום העונה מיפסוד הפך שוב לשחקן חופשי ולפי דיווחים קיבל הצעות משיקגו פייר, בנפיקה ליסבון, א.א.ק. לרנקה ומועדונים שונים מהסרייה ב'.

במהלך עונת  חתם באורמי. ב-5 ביולי 2011, מיפסוד חזר לוולטה כאשר חתם על חוזה ל-4 שנים. בעונת  זכה עם המועדון באליפות כאשר הוא הבקיע 12 שערים ב-24 הופעות. ב-3 ביולי 2012, הוא הבקיע רביעייה בניצחון 0-8 נגד לוסיטאנוס האנדורית במסגרת מוקדמות ליגת האלופות.

ב-18 בספטמבר 2013, מיפסוד חתם במלבורן הארט האוסטרלית לשנה אחת. מיפסוד הבקיע את שערו הראשון עבור המועדון במחזור ה-10 בהפסד 2-1 נגד סידני. ב-21 במרץ 2014 שוחרר רשמית מהמועדון בעקבות געגועים למשפחתו. בקיץ  חתם לקדנציה שלישית בסלימה ונדררס.

ב-10 בפברואר 2000 הוא ערך את הופעת הבכורה שלו במדי נבחרת מלטה נגד . ב-27 במרץ 2008, מיפסוד כבש חמישייה בניצחון 1-7 של נבחרתו נגד . ב-3 במרץ 2010, הבקיע את שערו ה-24 בנבחרת בהפסד 2-1 נגד  ובכך הפך למלך השערים של הנבחרת בכל הזמנים לאחר ששבר את שיאו של כרמל בוסוטיל. ב-7 ביוני 2013 הבקיע את שער הניצחון בניצחון 0-1 נגד . ב-11 באוקטובר 2013, מיפסוד ערך את הופעתו ה-100 בנבחרת במשחק בהפסד 4-1 נגד  כאשר מיפסוד הבקיע את השער עבור מלטה.

## תארים
;סלימה ונדררס
*אליפות מלטה: 
*הגביע המלטזי: 

;ולטה
*אליפות מלטה: , , 2017/2018
*הגביע המלטזי: 

## קישורים חיצוניים

קטגוריה:כדורגלנים מלטזים
קטגוריה:חלוצי כדורגל מלטזים
קטגוריה:כדורגלני פ.צ. קייזרסלאוטרן
קטגוריה:כדורגלני לילסטרום
קטגוריה:כדורגלני קובנטרי סיטי
קטגוריה:כדורגלני בארנסלי
קטגוריה:כדורגלני ולטה
קטגוריה:כדורגלני מלבורן סיטי
קטגוריה:כדורגלני נבחרת מלטה
קטגוריה:ספורטאים זרים בגרמניה
קטגוריה:ספורטאים זרים בנורווגיה
קטגוריה:ספורטאים זרים באנגליה
קטגוריה:ספורטאים זרים באוסטרליה
קטגוריה:מלטזים שנולדו ב-1981
סקוט וייזמן

**סקוט נייג'ל קנת' וייזמן** (באנגלית: **Scott Nigel Kenneth Wiseman**; נולד ב-9 באוקטובר 1985) הוא כדורגלן עבר אנגלי-גיברלטרי ששיחק בעמדת המגן ומאמן נבחרת  בהווה.

## קריירה
וייזמן התחיל את הקריירה שלו במחלקת הנוער של האל סיטי כבר בגיל שש. בעונת  ערך את הופעת הבכורה שלו בקבוצה הבוגרת בתיקו 1-1 נגד קידרמינסטר הארירס. בעונת  הושאל לבוסטון יונייטד. בקיץ  הושאל לרות'רהאם יונייטד. ב-23 בספטמבר 2006 הוא הבקיע את השער הראשון שלו בקריירה נגד לייטון אוריינט. במרץ  הושאל לדרלינגטון ובמאי  חתם רשמית במועדון, ושנה לאחר מכן חתם ברוצ'דייל. ביוני , הוא חתם בבארנסלי. ב-31 בינואר 2012 הבקיע את שער הבכורה שלו בבראנסלי נגד דרבי קאונטי. לאחר עזיבתו של ג'ון סטונס לאברטון הפך וייזמן לשחקן הרכב ראשון.

בינואר  חתם בפרסטון נורת' אנד.

בצעירותו שיחק בנבחרת אנגליה בכדורגל עד גיל 20. ב-19 בנובמבר 2013 ערך את הופעת הבכורה שלו בנבחרת גיברלטר בתיקו 0-0 נגד  שהיה גם המשחק הבינלאומי הראשון שלה.

## קישורים חיצוניים

קטגוריה:כדורגלנים אנגלים
קטגוריה:כדורגלנים גיברלטרים
קטגוריה:מגני כדורגל אנגלים
קטגוריה:מגני כדורגל גיברלטרים
קטגוריה:כדורגלני בארנסלי
קטגוריה:כדורגלני פרסטון נורת' אנד
קטגוריה:כדורגלני סקאנת'ורפ יונייטד
קטגוריה:כדורגלני צ'סטרפילד
קטגוריה:כדורגלני לינקולן רד אימפס
קטגוריה:כדורגלני רות'רהאם יונייטד
קטגוריה:כדורגלני האל סיטי
קטגוריה:אנגלים שנולדו ב-1985